સ્વતંત્રતા દિવસને આડે હવે 5 દિવસ બાકી છે, ત્યારે હંમેશની જેમ સ્વતંત્રતા દિવસના અવસર પર મોટા ભાગના લોકો પોતાના ઘરમાં બેસી રહે છે કે કોઈ જગ્યાએ ફરવા માટે ચાલ્યાં જાય છે. ટૂંકમાં મોટા ભાગના લોકો માટે આ બસ એક હોલિડે છે. પરંતુ સરહદ પર બેસેલા આપણાં જવાનો આઝાદીના આટલા વર્ષો પછી પણ દેશની સુરક્ષા માટે પોતાની જાન દાવ પર લગાવીને બેઠાં છે. આ દેશ પ્રેમીઓની વાર્તાઓને બોલિવુડે અલગ-અલગ રીતે રજૂ કરી છે. દેશ માટે શહિદ થયેલાં અને દેશભક્તિ પર આધારિત ઘણી ફિલ્મો બોલિવુડમાં મોટા પડદાં પર રજૂ થઈ છે. સમયની સાથે વર્ષે ને વર્ષે આઝાદી અને દેશભક્તિની પરિભાષા બોલિવુડ માટે બદલાતી ગઈ હતી. પહેલાં જે ખલનાયકની જગ્યાએ અંગ્રેજો હતાં, તેમની જગ્યા હવે પડોશી દેશની સાથે યુદ્ધ અને સરહદ પારના આંતકવાદે લઈ લીધી છે.